Diari Oficial de la Generalitat Valenciana


Sumari del DOGV 8214, del 17-01-2018 (2017/11033)

Notificació de la interlocutòria dictada en el procediment de jurisdicció voluntària número 748/2017.
-----------------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11369


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de jurisdicció voluntària número 748/2017. [2017/11422]  
En el judici a què es fa referència s'ha dictat la resolució que té el text que, literalment, és com segueix:  
  
«Interlocutòria número 421/2017  
Castelló de la Plana, 5 de desembre de 2017  
Fets  
Primer. La procuradora senyora Medall Gual, en nom i representació d'Araceli Sánchez de la Jara, va presentar una sol·licitud contra Eric Gil Gallego en què sol·licitava que s'atribuïra a la demandant l'exercici exclusiu de la pàtria potestat.  
Segon. Es van citar les parts i el Ministeri Fiscal a una compareixença que va tindre lloc el dia 5 de desembre de 2017, i únicament hi va comparéixer la part actora, que es va ratificar en la seua sol·licitud, i el Ministeri Fiscal, en la persona d'Antonio Llusar Martí, que va sol·licitar la recepció a prova, sense que hi compareguera el demandat a pesar d'estar degudament citat. Rebut el plet a prova, es va procedir a la pràctica de la proposada i admesa, que per la part demandant va consistir en la documental (per reproduïda la que es troba en les actuacions) i exploració de la filla L. M. (de 15 anys), mentre que el Ministeri Fiscal va proposar l'interrogatori de la demandant i del demandat i l'exploració de la menor.  
Tercer. Practicada en l'acte tota la prova proposada i admesa, i després d'evacuar el tràmit de conclusions finals (en què el fiscal va sol·licitar l'estimació de la sol·licitud), va quedar el procediment pendent de resoldre.  
  
Fonaments jurídics  
Únic. Conforme a l'article 156, apartat quart, del Codi Civil, en defecte o per absència, incapacitat o impossibilitat d'un dels parts, la pàtria potestat serà exercida exclusivament per l'altre.  
Encara que en els supòsits de separació dels progenitors, el més habitual és que ambdós mantinguen la titularitat i l'exercici de la pàtria potestat, hi ha casos en què les circumstàncies concurrents aconsellen, en interés dels fills, atribuir-ne l'exercici a un sol progenitor. Açò és el que ocorre en aquest procediment, on ha quedat provat, per mitjà de l'interrogatori de les parts i l'audiència de la filla menor (de 15 anys) que el pare es troba en parador desconegut i des de fa 8 anys s'ha desentés totalment de la seua filla, tant en l'àmbit personal i afectiu (mai ha visitat ni cridat la filla en aquest període) com material (mai ha pagat la pensió d'aliments), cosa que ha provocat que la mare, titular de la custòdia, haja tingut problemes administratius i burocràtics per a realitzar determinades gestions en relació amb la menor que normalment requereixen la firma o el consentiment d'ambdós progenitors. Per a evitar els problemes pràctics que es poden plantejar en la vida de la filla per l'absència del pare, que repercuteixen en perjudici de la menor, es considera adequat atribuir a la mare l'exercici exclusiu de la pàtria potestat, de manera que puga prendre per si sola totes aquelles decisions que es plantegen respecte de la filla sense necessitat d'haver de demanar el consentiment d'un pare absent i despreocupat.  
  
  
Part dispositiva  
Atés el que s'ha exposat, José Luis Conde-Pumpido García, magistrat jutge del jutjat de Primera Instància número 7 de Castelló de la Plana, dispose:  
Atribuir a Araceli Sánchez de la Jara l'exercici exclusiu de la pàtria potestat respecte de la filla menor L. M. G. S.  
Aquesta és la meua interlocutòria, contra la qual es pot interposar un recurs d'apel·lació en el termini de 20 dies, i a aquest efecte haurà de consignar-se un dipòsit de 50 euros. Ho ordene i firme.»  
  
Atés que es desconeix el domicili o residència actuals de la part demandada, per una diligència de 5 de desembre de 2017 com a lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene publicar aquest edicte al tauler d'anuncis del Jutjat per a portar a efecte la diligència de notificar.  
Diligència. L'estenc com a lletrat de l'Administració de justícia, per a fer constar que el present edicte ha quedat fixat el dia de hui en el tauler d'anuncis. En done fe.  
  
Castelló de la Plana, 5 de desembre de 2017.- El lletrat de l'Administració de justícia: Pedro Moya Donate.